Lingua Mingrelica
Lingua Mingrelica est lingua Kartveliana familiae Caucasicae, qua loquuntur Mingreli, Georgiam occidentalem et Abasgiam meridionalem incolentes. Circa 345 000 hominum lingua Mingrelica loquuntur, sed omnes et linguam Georgianam sciunt eaque saepius in litteris utuntur. Annis sexagesimis saeculi XIX libri Mingrelici abecedario Cyrillico edebantur, nunc abecedario Georgiano lingua Mingrelica semper scribitur. Linguae Lazicae Mingrelica propinqua est.